Aarón Ñíguez

Traxectoria 
Aarón, que é fillo do ex xogador do Elche CF Boria, comezou xogando no Caixa de Elx, un club local da cidade de Elx do que pasou ao Valencia CF cando tiña tan só 11 anos.

Tras o paso polas categorías inferiores do Valencia, Aarón debutou co primeiro equipo, o 5 de decembro de 2006, na Liga de Campións da UEFA ante a AS Roma no Estadio Olímpico de Roma. Con todo, e para a súa desgraza, sufriu nese encontro unha rotura fibiliar que o obrigou a abandonar o campo e a permanecer un mes inactivo. A pesar do seu debut na Liga de Campións Aarón non xogou ningún partido na Primeira División española.

A tempada 2007/08 comezouna xogando cedido no Xerez CD pero no mercado de inverno cambiou o Xerez polo Iraklis FC de Grecia, tamén como cedido. Marcou o seu primeiro gol co Iraklis o 16 de marzo de 2008, de penalti, na vitoria por 1-0 contra o Panionios NFC. O penalti foi provocado por unha chilena acrobática, realizada polo propio Aarón, que foi detida pola man dun xogador do Panionios.

O 13 de agosto de 2008, Aarón foi cedido polo Valencia CF ao Glasgow RangersGoal.com - O Valencia cede a Aarón ó Glasgow Rangers durante dous anos, reservándose este último unha opción de compra. Ao final do primeiro do ano, tras non contar moito no club escocés, para a tempada 2009/2010 chega cedido ao Celta de Vigo.

O 10 de novembro de 2009, nun partido de Copa do Rei no que se enfrontaban o Tenerife e o Celta de Vigo sofre unha rotura do ligamento cruzado anterior do seu xeonllo esquerdo que lle mantén apartado dos terreos de xogo durante uns 6 meses.

 Selección nacional 
Aarón participou no Campionato Europeo Sub-17 da UEFA de 2006 coa selección española sub-17 anotando dous goles. Tamén foi un membro clave do equipo que se proclamou campión do Campionato Europeo da UEFA Sub-19 de 2007 coa selección sub-19 española.

En febreiro de 2007 disputou a Meridian Cup coa Selección Europea, que se impuxo á Selección Africana. No partido de ida marcou dous goles.

O 18 de novembro de 2008 fixo o seu debut coa selección española sub-21 contra a selección portuguesa sub-21.

Por outra banda, o 10 de setembro de 2009 foi convocado coa Selección Española sub 20 para participar na Copa Mundial de Fútbol Sub-20 de 2009 disputada en Exipto, torneo no que logrou alcanzar os oitavos de final anotando 4 goles durante a súa participación converténdose dese xeito no máximo goleador da Selección española sub 20.

Foi internacional sub-21 en 3 ocasións.

 Palmarés 
 Campionatos nacionais 
TítuloClubPaísAnoPremier League de EscociaGlasgow RangersEscocia2009Copa de EscociaGlasgow RangersEscocia2009

 Copas internacionais 
TítuloClubSedeAnoCampionato Europeo da UEFA Sub-19Selección de fútbol de España Sub-19Austria2007Xogos Mediterráneos de 2009Selección de fútbol de España Sub-20Pescara (Italia)2009

 Notas 

 Véxase tamén 
 Ligazóns externas 
 Datos do xogador en bdfutbol.com 
 Datos do xogador en futbolme.com 
 Datos do xogador en soccerbase.com 

Categoría:Nados en Elx
Categoría:Nados en 1989
Categoría:Futbolistas da Comunidade Valenciana
Categoría:Dianteiros de fútbol
Categoría:Xogadores do Valencia CF Mestalla
Categoría:Xogadores do Valencia CF
Categoría:Xogadores do Xerez CD
Categoría:Xogadores do Iraklis Thessaloniki FC
Categoría:Xogadores do Rangers FC
Categoría:Xogadores do Celta de Vigo
Categoría:Xogadores do Recreativo de Huelva
Categoría:Xogadores da UD Almería
Categoría:Xogadores do Elche CF
Categoría:Xogadores do SC Braga
Categoría:Xogadores do CD Tenerife
Categoría:Xogadores do Real Oviedo
Categoría:Xogadores da selección de fútbol de España sub-21